Indikátor (chémia)

Indikátor je chemická látka (najčastejšie farbivo) alebo zmes látok, ktoré po pridaní do sústavy ukazujú stav sústavy pomocou zmeny nejakej svojej vlastnosti. Indikátory môžu reagovať napríklad na zmenu pH, respektíve prítomnosť voľných kyselín alebo zásad. Pomocou tejto zmeny možno určiť napríklad bod ekvivalencie pri titrácii. Indikátory sú teda látky umožňujúca sledovať priebeh chemickej reakcie alebo chemického procesu a typicky sa využívajú práve pri titráciách.

Hlavné druhy indikátorov a ich najbežnejší zástupcovia:
acidobázický (farebný) indikátor – mení farbu podľa pH roztoku počas kolorimetrie
fenolftaleín
fuksín
indigokarmín
lakmus
metyloranž
tymolftaleín
univerzálny pH indikátor
redoxný indikátor – mení farbu podľa redoxného stavu sústavy
metylénová modrá
chelatometrický indikátor – mení farbu podľa prítomnosti voľných kovov
murexid
fluorescenčný indikátor – v bode ekvivalencie vzniká alebo zaniká fluorescencia
fura-2
adsorbčný indikátor – sfarbuje vzniknutú zrazeninu
eozín
fluoresceín

 Referencie 

Kategória:Indikátory
Kategória:Titrácia